**Bezplatné základné ošetrenie chrupu - aktuálna informácia**

Ministerstvo zdravotníctva Slovenskej republiky zverejnilo na svojom webovom sídle [www.health.gov.sk](http://www.health.gov.sk) dňa 25. januára 2022 informáciu o bezplatnom základnom ošetrení chrupu hradeného z verejného zdravotného poistenia aj bez preventívnej prehliadky s nasledovným textom:

*„Občan má aj tento rok plne hradené zdravotné výkony v základnom prevedení pri liečbe zubného kazu z verejného zdravotného poistenia. A to aj v prípade, ak pacient minulý rok neabsolvoval preventívnu prehliadku.*

*Ministerstvo zdravotníctva tak vyšlo občanom aj lekárom v ústrety pre možnú sťaženú dostupnosť k preventívnej zdravotnej starostlivosti  počas ochorenia či domácej izolácie z dôvodu pandémie COVID-19.*

*Garancia hradenej zdravotnej starostlivosti u stomatológa aj bez absolvovania vlaňajšej preventívnej prehliadky bola stanovená zákonom č. 362/2011 v Čl. 8 NR SR, ktorý poslanci schválili dňa 10. 12. 2021 v zmysle § 43b) zákona č. 577/2004 Z. z.“.*